ཀུན་གླེང་གསར་འགྱུར། ཀུན་གླེང་། དྲ་སྣང་གི་བོད། དྲ་བརྙན་གསར་འགྱུར། ཁ་བའི་མི་སྣ། བུད་མེད་ལེ་ཚན། དཔེ་ཀློག ཆབ་སྲིད་བཙོན་པ་ངོ་སྤྲོད།
རླུང་འཕྲིན།
སྔ་དྲོའི་གསར་འགྱུར། དགོང་དྲོའི་གསར་འགྱུར། བགྲོ་གླེང་མདུན་ལྕོག བསྐྱར་ཞིབ། པོ་ཊི་ཁ་སི། དཔེ་ཀློག ཕ་ཡུལ་གླེང་སྟེགས། ཆོས་རིག་ལེ་ཚན། གཞོན་སྐྱེས་དང་ཤེས་ཡོན། འཕྲོད་བསྟེན་དང་དོན་ལྡན་གྱི་མི་ཚེ། གངས་རིའི་བྲག་ཅ། བུད་མེད། སོ་ཡ་ལ། བོད་ཀྱི་གླུ་གཞས།
གསར་འགོད་རང་དབང་།
Learning English
རྗེས་འབྲངས།
སྐད་ཡིག
འཚོལ།
Live
Live
འཚོལ།
སྔོན་མ། རྗེས་མ།
Breaking News
གཟའ་མིག་དམར། ༢༠༢༢/༡༢/༠༦
བོད།
༧གོང་ས་༧སྐྱབས་མགོན་ཆེན་པོ་མཆོག་གིས་བྲག་གཡབ་རིན་པོ་ཆེར་མཇལ་ཁ་གནང་པ།
༡༤།༡༡།༢༠༢༢
འཇམ་དབྱངས་རྒྱ་མཚོ།
(OHHDL)
འགྲེམ་སྤེལ།
༧གོང་ས་༧སྐྱབས་མགོན་ཆེན་པོ་མཆོག་གིས་བྲག་གཡབ་རིན་པོ་ཆེར་མཇལ་ཁ་གནང་པ།
share
པར་འདེབས་པ།
བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༧གོང་ས་༧སྐྱབས་མགོན་ཆེན་པོ་མཆོག་གིས་བཞུགས་སྒར་རྒྱལ་བའི་ཕོ་བྲང་དུ་འདི་ཚེས་ ༡༤ ཉིན་བྲག་གཡབ་སྐྱབས་མགོན་བློ་ལྡན་ཤེས་རབ་རིན་པོ་ཆེ་མཆོག་ལ་མཇལ་ཁ་དང་བཀའ་སློབ་སྩལ་གནང་མཛད་ཡོད་པ་རེད། མཇལ་ཁ་གྲུབ་མཚམས་འདི་ག་ཨ་རིའི་རླུང་འཕྲིན་ཁང་ནས་བྲག་གཡབ་སྐྱབས་མགོན་སྐུ་ཕྲེང་བཅུ་པ་བློ་ལྡན་པ་ཤེས་རབ་མཆོག་ལ་ད་རེས་ཀྱ་མཇལ་ཁ་དང་འབྲེལ་བའི་སྐོར་བཀའ་འདྲི་ཞུས་པར། ཁོང་གིས་ལོ་ཤས་རིང་ཏོག་དབྱིབས་ནད་དུག་རྐྱེན་པས་༧གོང་ས་མཆོག་མཇལ་ཐུབ་མེད་ན་ཡང་དེ་རིང་མཇལ་ཐུབ་པར་ཐུགས་མཉེས་པོ་བྱུང་ཡོད་པ་དང་། དེ་བཞིན་༧སྐུ་མདུན་སྐུ་ཁམས་ཀྱང་ཧ་ཅང་བདེ་པོཡོད་སྟབས་བོད་མི་ཚང་མ་བློ་བདེ་པོ་སྡོད་ཐུབ་པ་ཞིག་ཡོད་པ་གསུངས་གནང་སོང་ལ། བྲག་གཡབ་རིན་པོ་ཆེ་མཆོག་གིས་བོད་ནང་ཏོག་དབྱིབས་ནད་དུག་ཁྱབ་གདལ་སྐབས་དཀའ་སྡུག་མྱངས་དང་མྱོང་བཞིན་པའི་གཞིས་ལུས་སྤུན་ཟླ་རྣམས་ལ་ཡང་གདུང་སེམས་མཉམ་སྐྱེ་གནང་གི་ཡོད་པ་གསུངས་གནང་སོང་།
གཞི་རྩའི་བྲག་གཡབ་སྐྱབས་མགོན་བློ་ལྡན་ཤེས་རབ་མཆོག་ཕྱི་ལོ་ ༡༩༤༠ ལོར་ཁམས་མི་ཉག་ཏུ་འཁྲུངས་ཤིང་། དགུང་ལོ་བཞི་ལ་ཕེབས་སྐབས། བྲག་གཡབ་སྐྱབས་མགོན་དགུ་པའི་ཡང་སྲིད་དུ་ངོས་འཛིན་གནང་རྗེས། གདན་ས་ཆེན་པོ་འབྲས་སྤུངས་སུ་སློབ་གཉེར་གནང་། ཕྱི་ལོ་ ༡༩༥༩ ལོར་བོད་ནང་དུས་འགྱུར་སྐབས་རྒྱ་གར་དུ་ཕེབས་ཏེ་་༧གོང་ས་༧སྐྱབས་མགོན་ཆེན་པོའི་བཀའ་འབྲེལ་ཆིབས་ཞབས་སུ་ཚུད་པ་དང་། དེ་རྗེས་གཞུང་ཆེན་གསན་བཞེས་འཕྲོ་སྐྱོང་གིས་དགེ་བཤེས་ལྷ་རམ་པའི་ཕྱག་ཁྱེར་བཞེས་གནང་མཛད། ༧གོང་ས་༧སྐྱབས་མགོན་༧རྒྱལ་དབང་སྐུ་ཕྲེང་བཅུ་བཞི་པ་ཆེན་པོ་མཆོག་དང་། སྐུའི་ཡོངས་འཛིན་རྣམ་གཉིས། དཔལ་༧སྐྱབས་མགོན་ས་སྐྱ་༧གོང་མ་བདག་ཁྲི་རིན་པོ་ཆེ་མཆོག བླ་མ་ཀ་ལུ་རིན་པོ་ཆེ་་མཆོག་སོགས་བླ་མ་སྐྱེས་ཆེན་དུ་མ་ལས་མདོ་སྔགས་ཀྱི་གསན་བཞེས་མཛད། ཕྱི་ལོ་ ༡༩༦༢ ཙམ་ནས་བོད་གཞུང་གི་”ཤེས་རིག་རྩོམ་སྒྱུར་ཁང་”སྒོ་འབྱེད་ཐོག་ནས་དབུ་འཛིན་དང་པོ་དང་། ཕྱི་ལོ་ ༡༩༦༤ ནས་ ༡༩༦༦ བར་རྒྱལ་ས་རྡི་ལི་གསར་པའི་བོད་ཀྱི་ཁང་པའི་དབུ་འཛིན་ཐོག་མ་དེ་གནང་། ཕྱི་ལོ་ ༡༩༦༦ ལོར་འཇར་མེ་ནིའི་་གྲོང་ཁྱེར་ བྷོན་གྱི་གཙུག་ལག་སློབ་གྲྭས་གདན་ཞུས་ལྟར་ཕེབས་པ་ནས་བཟུང་། གཙུག་ལག་སློབ་གྲྭ་དེའི་ཤར་གླིང་དབུས་མའི་རིག་གཞུང་ཁང་དུ་བོད་རིག་པའི་ཐོག་སློབ་ཁྲིད་དང་། རྩོམ་སྒྲིག་གི་ཕྱག་ལས་ལོ་ངོ་སུམ་ཅུ་སོ་བརྒྱད་རིང་གནང་ཞིང་། ཕྱི་ལོ་ ༢༠༠༥ ལོར་འཇར་མན་བོད་ཁང་གསར་འཛུགས་གནང་སྟེ། ད་ལྟའི་ཆར་བོད་ཁང་དེའི་དབུ་འཛིན་གནང་མུས་ཡིན་པ་རེད། །